Padelezh : 45'00    Sujed : E "WHK" e vimp e Kemper hiziv asambles gant Francois Moal ha Jean Le Corre,  evit kaozeal eus an Eil Brezel Bed - ar brezel diwezhañ 'vez lâret a-wechoù. N'eus ket pell 'oa bet lidoù ofisiel e kreiz kêr Kemper, e-giz e vez graet bep bloaz e miz Mae , evit kaout soñj eus ar brezel-se, eus ar c'hampoù nazi... ha eus ar c'hentelioù a c'hell bezañ tennet da heul. D'ar mare-se 'oa Francois ha Jean a-du gant De Gaulle, ha resistanted 'oant deuet da vezañ , mod pe vod , a-raok bezañ tapet ha kaset d'an Alamagn, er c'hampoù nazi. Pa oant en em gavet du-hont 'oa bet diskleriet dezho n'ez afent  ket er-maez ken eus ar c'hamp, nemet ur wech marv. Koulskoude ne ouient ket en a-raok 'oa giz-se e tremene an traoù evit kalz prizonidi en Alamagn. Kalz traoù o deus da gontañ o daou : div abadenn a vo neuze.. .